open-index/open-wikipedia-markdown huggingface dataset:
Roger Van Hool

De **Roger Van Hool**, gebuer de 27. September 1940 zu Antwerpen, a gestuerwen den 28. August 2023 zu Paräis, war e belsche Schauspiller.

## Filmographie
#### Kino
* 1967: *[[Oscar (Film)|Oscar]]* vum Édouard Molinaro 
* 1967: *[[À tout casser]]* vum John Berry
* 1968: *[[La chamade]]* vum Alain Cavalier
* 1968: *[[Catherine, il suffit d'un amour]]* vum Bernard Borderie 
* 1971: *[[Rendez-vous à Bray]]* vum André Delvaux
* 1972: *[[Louisa, un mot d'amour]]* vum Paul Collet a Pierre Drouot 
* 1973: *[[Prenez garde aux moroses]]* vum Paul Vecchiali 
* 1974: *[[Le soldat Laforêt]]* vum Guy Cavagnac
* 1976: *[[Krystyna et sa nuit]]* vum Charles Conrad
* 1977: *[[Le jardin des supplices]]* vum Christian Gion
* 1979: *[[Femme entre chiens et loups]]* vum André Delvaux 
* 1981: *[[L'enfant roi]]* vum René Féret
* 1981: *[[La femme d'à côté]]* vum François Truffaut
* 1982: *[[Une femme en fuite]]* vum Maurice Rabinowicz
* 1988: *[[Un été d'orages]]* vum Charlotte Brandström
* 2001: *[[Tanguy (film)|Tanguy]]* vum Étienne Chatiliez
* 2002: *[[Ah ! si j'étais riche]]* vum Michel Munz a Gérard Bitton
* 2005: *[[Aux abois]]* vum Philippe Collin
* 2007: *[[Dialogue avec mon jardinier]]* vum Jean Becker 
* 2009: *[[Erreur de la banque en votre faveur]]* vum Michel Munz a Gérard Bitton
* 2014: *[[United Passions]]* vum Frédéric Auburtin

## Um Spaweck
Pasiphae-Grupp

D**'Pasiphae-Grupp** ass eng Grupp vu Mounde vum Planéit Jupiter, déi sech op änleche Bunne beweegen.

Déi grouss Hallefachsen vun hire Bunne verlafen dobäi tëscht 22,8 a 24,1 Millioune km, an hunn eng Exzentrizitéite tëscht 0,25 an 0,43 souwéi eng Inklinatioune tëscht 144,5° an 158,3°, woubäi d'Mounde sech retrograd, d.&nbsp;h. géint d'Rotatiounsrichtung vum Jupiter, beweegen.

Déi 13 Membere vun der Grupp, no hirer Distanz vum Jupiter zortéiert, sinn:

* Eurydome
* S/2003 J 23
* Hegemone
* Pasiphae, de gréisste Mound, no him ass d'Grupp genannt
* Sponde
* Cyllene
* Megaclite
* S/2003 J 4
* Callirrhoe
* Sinope
* Autonoe
* Aoede
* Kore

Anescht wéi bei den anere retrograde Gruppe vu Jupitermounden, d'Ananke-Grupp an d'Carme-Grupp, sinn d'Bunnschréie vun der Pasiphae-Grupp relativ ënnerschiddlech. Warscheinlech handelt et sech ëm eng eeler Grupp, bei där d'Bunne vun de Memberen iwwer ganz laang Zäitraim ewech gravitativ gestéiert goufen.

D'International Astronomesch Unioun (IAU) vergëtt fir déi retrograd Mounde vum Jupiter d'Nimm mat der Endung *e*.

## Kuckt och
René Chanas

De **René Chanas**, gebuer als *René Lindecker* den 13. September 1913, a gestuerwen den 9. Juli 1990 zu Paräis, war e franséische Filmregisseur, Filmproduzent an Dréibuchauteur.

## Filmographie
### als Regisseur
* 1945: *[[Le jugement dernier (Film 1945)|Le jugement dernier]]* - Acteuren: Raymond Bussières, Jean Davy, Jean Desailly
* 1946: *La taverne du poisson couronné* - Acteuren: Michel Simon, Jules Berry, Blanchette Brunoy 
* 1948: *[[La carcasse et le tord-cou]]* - Acteuren: Michel Simon, Lucien Coëdel, Michèle Martin
* 1948: *[[Le colonel Durand]]* - Acteuren: Paul Meurisse, Michèle Martin, Louis Seigner
* 1949: *[[L'escadron blanc]]* - Acteuren: Jean Chevrier, René Lefèvre, François Patrice
* 1951: *[[Un sourire dans la tempête]]* - Acteuren: Jean-Pierre Kérien, Richard Ney, Roger Pigaut
* 1951: *[[Ein Lächeln im Sturm]]* - Acteuren: Curd Jürgens, Richard Ney, Oskar Werner
* 1952: *[[Seuls au monde (film)|Seuls au monde]]* - Acteuren: Madeleine Robinson, René Lefèvre, Louis Seigner
* 1953: *[[Je suis un mouchard]]* - Acteuren: Paul Meurisse, Yves Massard, Madeleine Robinson
* 1954: *[[La patrouille des sables]]* - Acteuren: Michel Auclair, Dany Carrel, Raymond Cordy

## Um Spaweck
Arabesch Liga

D**'Arabesch Liga** (op Arabesch: الجامعة العربية‎), offiziell **Liga vun den Arabesche Staten** (جامعة الدول العربية Dschāmiʿat ad-Duwal al-ʿArabiyya) ass eng regional Organisatioun aus arabesche Länner an a ronderëm Nordafrika, d'Har vun Afrika a Südwestasien. Si gouf den 22. Mäerz 1945 zu Kairo vum Kinnekräich Egypten, dem Kinnekräich Irak, Transjordanien, dem Libanon, Saudi-Arabien a Syrien gegrënnt. Jemen ass de 5. Mee 1945 derbäikomm. Momentan huet d'Liga 22 Memberstaten, obwuel déi syresch Participatioun wéinst der Repressioun duerch d'Regierung am aktuelle Biergerkrich zënter November 2011 ausgesat ass. (Stand: Januar 2015)

D'Haaptzil vun der Organisatioun ass et d'"Relatioun tëscht de Memberstate méi enk ze maachen an d'Kollaboratioun tëscht hinnen ze koordinéieren, fir hir Onofhängegkeet an hir Souveränitéit ze sécheren an op eng generell Manéier d'Affären an d'Interesse vun den arabesche Länner ze konsideréieren".

Mat Institutioune wéi der *Arabescher Organisatioun fir Erzéiung, Kultur a Wëssenschaft* an dem *Wirtschafts- a Sozialrot* vum *Rot fir Arabesch Wirtschaftseenheet* facilitéiert d'Arabesch Liga politesch, wirtschaftlech, kulturell, wëssenschaftlech a sozial Programmer déi d'Interesse vun der arabescher Welt promovéiere sollen. D'Liga ass och e Forum an deem d'Memberstaten hir politesch Positioune koordinéieren an iwwer aktuell Theemen debattéieren, an an deem scho verschidden arabesch Streidereie geléist gi sinn a Konflikter limitéiert goufen. D'Liga ass och d'Plattform op där vill bedeitend Dokumenter iwwer wirtschaftlech Integratioun ausgeschafft goufen.

All Memberstat huet nëmmen ee Vott am Rot vun der Arabescher Liga, mä nëmmen déi Staten, déi gestëmmt hunn, sinn un d'Decisioune gebonnen.

## Memberstaten

Memberstaten (mat dem Bäitrëttsjoer respektiv der Memberschaftsperiod):

*  (zënter 1962)
*  (zënter 1971)
*  (zënter 1977)
*  (1945-1979, zënter 1989)
*  (zënter 1945)
*  (Südjemen: zënter 1945; Nordjemen: zënter 1967; Vereenegt: 1990)
*  (zënter 1945)
*  (zënter 1971)
*  (zënter 1993)
*  (zënter 1961)
*  (zënter 1945)
*  (1953-2011, zënter 2011)1
*  (zënter 1958)
*  (zënter 1973)
*  (zënter 1971)
*  (zënter 1976)
*  (zënter 1945)
*  (zënter 1974)2
*  (zënter 1956)3
*  (1945-2011, zënter 2023)4
*  (zënter 1958)
*  (zënter 1971)

1 D'Memberschaft vu Libye gouf wéinst dem Stuerz vun der Regierung zäitweis ausgesat.
2 Somaliland huet 1991 eng eesäiteg Onofhängegkeet ausgeruff an ass de facto en eegene Stat, gëtt awer weiderhin zu Somalia gezielt.
3 Zënter der Onofhängegkeet vum 9. Juli 2011 ouni de Südsudan
4 2011 gouf Syrien als Memberstat suspendéiert. 2013 gouf déi syresch Memberschaft un d'Rebelle vun der Syrescher Nationalkoalitioun ginn, well d'Regierung vum Baschar al-Assad vun der Arabescher Liga net méi als legitim Vertriedung vum arabesche Vollek ugesi gouf. 2014 gouf entscheet, d'syresch Memberschaft vakant ze halen, bis d'Oppositioun hir eegen Institutiounen opgesat hätt, wat awer ni geschitt ass. 2023 krut d'syresch Regierung vum al-Assad hir Memberschaft zeréck.
Arabesch

**Arabesch** (العَرَبِيةُ *al-ʻarabiyyah* oder عربي ,عربى *ʻarabī*) ass déi semitesch Sprooch, déi am wäitsten op der Welt verbreet ass. De Begrëff bezeechent dat klassescht Arabesch aus dem 6. Joerhonnert (an deem spéider och de Koran geschriwwe gouf) an déi modern Sproochen, déi doraus entstane sinn (mat Ausnam vum Malteeseschen).

Héich-Arabesch oder ‏الفصحى‎ Fuṣḥā ass eng vun de sechs Aarbechtssprooche vun de Vereenten Natiounen. Arabesch gëtt vu ronn 206 Millioune Leit als Mammesprooch a vu 94 Millioune Leit als Zweet- oder Friemsprooch geschwat. Well se am reliéise Kontext vum Islam benotzt gëtt huet sech d'Arabescht zur Weltsprooch entwéckelt.

Héicharabesch, *Modernt Standard-Arabesch* genannt, ass déi eenzeg offiziell Form vum Arabeschen. Et gëtt an de meeschte geschriwwenen Dokumenter benotzt a bei formelle Geleeënheete geschwat (Virliesungen, Medien…). Marokkanescht Arabesch war eng Zäit laang a Marokko eng offiziell Sprooch, bis d'Land Member an der Arabescher Liga ginn ass. 

## Phonologie
Stereo

**Stereo** steet fir:

* d'Ofkierzung vu Stereophonie, d'Hierstellung vun engem raimleche Schallandrock
* eng Zäitschrëft fir HiFi, High End a Musek, kuckt Stereo (Zäitschrëft)
* d'Ofkierzung fir Stereoskopie, eng Method fir raumtrei Biller duerzestellen
* zwou Raumsonden, kuckt STEREO
* e Fotoapparat Kodak Stereo
* e Film vum David Cronenberg, kuckt Stereo (Film)
* Virsilb vum Begrëff Stereochimie 
* den Zousaz vun en ettleche Friemwierder aus dem Griicheschen
Abdullah ibn Abd al-Aziz

Den **Abdullah ibn Abd al-Aziz Al Saʿud** (arabesch: عبد الله بن عبد العزيز آل سعود), gebuer den 1. August 1924 zu Riad, an och do gestuerwen den 23. Januar 2015, war vum 1. August 2005 bis zu sengem Doud absolutistesche Kinnek a Premierminister vu Saudi-Arabien.

Doduerch war hien och de Commandant-en-chef vun der saudescher Arméi. Hien hat scho vun 1995 als Krounprënz faktesch d'Staatsgeschäfter gefouert, nodeems säin Hallefbrudder, den deemolege Kinnek Fahd ibn Abd al-Aziz, en Hiereschlag kritt hat.

Den Abdullah war de 15. vu 37 Jonge vum Staatsgrënner Abd al-Aziz ibn Saud, seng Mamm war d'Prinzessin Fahda bint Asi Al Shuraim, dem Abd al-Aziz seng aacht Fra. Hie selwer war am Ganzen néngmol bestuet, a war Papp vu 14 Jongen an 20 Duechteren. D'Prinzessin Hussa bint Trad bin Sattam asch-Schaʿlan war seng Haaptfra. Si ass d'Tatta vum syresche President Baschar al-Assad.

Säin Nofollger ass de Salman ibn Abd al-Aziz.

## Um Spaweck

* "Tanz der Schwerter". Portrait vum Abdullah ibn Abd al-Aziz op zenithonline.de
Salman ibn Abd al-Aziz

De **Salman ibn Abd al-Aziz Al Saud** (Arabesch: سلمان بن عبد العزيز آل سعو) , gebuer den 31. Dezember 1935 zu Riad, ass zanter dem 23. Januar 2015 absolutistesche Kinnek a Premierminister vu Saudi-Arabien. Doduerch ass hien och de Commandant-en-chef vum saudesche Militär.

Hien ass den 32. Jong vum Staatsgrënner, dem Abd al-Aziz ibn Saud. Seng Mamm ass d'Prinzessin Huzza Bint Ahmed Bin Mohammed Al-Sudairi. Hie selwer huet, aus dräi Bestietnisser, eng Duechter an zwielef Jongen. Säi Jong Sultan war 1985 deen éischte Saudi am Weltraum.

Hie war vun 1962 bis ier e Kinnek gouf Gouverneur vun der Provënz Riad. De 5. November 2011 gouf hie Verdeedegungsminister, an den 18. Juni 2012 zousätzlech Krounprënz a Vizepremier. Den 23. Januar 2015 gouf hien, nom Doud vu sengem Hallefbrudder Abdullah, zum Kinnek vu Saudi-Arabein ernannt.

Säin designéierten Nofollger ass de Krounprënz Muqrin.

## Um Spaweck
Cahiers Jean Kobs

D**'Cahiers Jean Kobs** sinn eng literaturwëssënschaftlech Kollektioun, déi 2014 bei den Éditions Poiêtês gegrënnt gouf.

Am Comité de lecture sinn de Pierre Delagues (Direkter vun den Éditions Poiêtês), de Jalel El Gharbi (Professer op der Universitéit Tunis), de Laurent Fels (Professer zu Lëtzëbuerg), de Michel Pirson (President vun der Fondation Jean Kobs) an de Ferdinand Stoll (Professer zu Lëtzëbuerg).

D'Kollektioun publizéiert Akte vu Colloquen, mä och Monographien iwwer dem Jean Kobs säi Wiërk a säi Liewen.

## Verëffentlechungen

* Fels, Laurent (éd.), *Dans la Chambre secrète du silence*, Akt vum Colloque "Relire Jean Kobs" vum 26. Januar 2013, n°1, 2015, 135 p.
* Stoll, Ferdinand, *Le Prince du Sonnet: Jean Kobs *(a Preparatioun).
Université de Mons

D**'Universitéit Mons** (franséisch: **Université de Mons**, kuerz **UMONS**) ass eng belsch franséischsproocheg Universitéit zu Mons. Nieft dem Campus zu Mons selwer gëtt et och nach e Campus zu Charleroi. Si ass 2009 duerch d'Fusioun vun der Universitéit Mons-Hainaut an der Ingenieursfakultéit Mons entstanen.

D'Universitéit ass a siwe Fakultéiten an an dräi Schoulen agedeelt:
* Faculté d'Architecture et d'Urbanisme
* Faculté de Médecine et de Pharmacie
* Faculté Polytechnique
* Faculté de Psychologie et des Sciences de l'Éducation
* Faculté des Sciences
* Faculté de Traduction et d'Interprétation - École d'Interprètes Internationaux
* Faculté Warocqué d'Économie et de Gestion

* École des Sciences Humaines et Sociale
* École de Droit
* Institut Langage

D'Universitéit Mons huet ëm déi 1000 Employéen (Fuerschung, Recherche, Enseignement, Administratioun, Ënnerhalt) an iwwer 5000 Studenten aus méi wéi 40 Länner.

## Um Spaweck
* Websäit vun der Universitéit Mons: www.umons.ac.be
Amalthea-Grupp

D**'Amalthea-Grupp** si véier kleng Mounde vum Planéit Jupiter, déi sech bannenzeg vun der Ëmlafbunn vum Mound Io beweegen.

Et si follgend Mounden: 
* Metis
* Adrastea
* Amalthea
* Thebe

Dës Grupp gëtt Amalthea-Grupp genannt, well de Mound Amalthea dee gréisste vun hinnen ass. Si sinn all zimmlech kleng a gromperefërmeg. Well si nëmmen eng kleng Schwéierkraaft hunn, gëtt ugeholl, datt Meteoritten Deeler aus hirer Kuuscht geschloen hunn. Aus dem Material vun den Ofsplitterungen ass dann de Gossamer-Rank entstanen.

## Kuckt och

## Um Spaweck
* Amalthea-Grupp bei WikiBooks 
* Gossamer Rank
Himalia-Grupp

D**'Himalia-Grupp** ass eng Grupp vu *baussenzege* Mounde vum Planéit Jupiter, déi sech an hire Bunneegenschafte gläichen. Et gehéiere véier Mounden zur Grupp:
* Leda
* Himalia
* Lysithea
* Elara
* Diva (ass e weidere Kandidat fir dës Grupp)

D'Membere vun der Grupp zielen zu den irreguläre Mounden, deenen hir Bunne staark exzentresch sinn an eng däitlech Neigung (Inklinatioun) géigeniwwer dem lokale Laplace-Plang hunn. De Laplace-Plang vun dëse Mounde fält op dëser Distanz vum Planéit graff mat dem Bunnplang vum Jupiter zesummen, steet awer duerch baussenzeg Aflëss - besonnesch duerch de Saturn - ëm bis zu 1,5° schréi dergéint. Wéi bei alle baussenzege Jupitermounden ënnerleien d'Bunnelementer vun dëse Mounde staarken zäitleche Schwankungen.

D'Moundbunne vun der Himalia-Grupp si *prograd* (rechtleefeg), dat heescht: d'Mounde lafen an der selwechter Richtung ëm de Planéit wéi d'Rotatiounsrichtung vum Jupiter. D'Gruppememberen hunn Ofstänn vum Planéit tëscht 11 an 12 Mio. km, wat ongeféier 22 % vum Hill-Radius gläich kënnt (stabil Orbiter si fir prograd Mounde bis maximal 47 % vum Hill-Radius méiglech).

Baussenzeg Jupitermounde mat dësen Eegenschafte kréien zënter 1976 en Numm, dee mat engem **a** ophält, wougéint d'Nimm vu *retrograden* (réckleefege) *irreguläre* Jupitermounde mat engem **e** ophält (*regulär* Mounde sinn ëmmer *prograd*).

D'Himalia-Grupp ass no hirem gréisste Vertrieder genannt, dee gläichzäiteg de fënneftgréisste vun alle Jupitermounden ass. D'Grupp ass méiglecherweis aus engem eenzegen Asteroid entstanen, dee vum Jupiter duerch d'Gravitatioun agefaange gouf a spéider duerch d'Awierkung vun de Gezäitekräften a Stécker gebrach ass.

## Kuckt och
Université de Versailles-Saint-Quentin-en-Yvelines

D**'Université de Versailles-Saint-Quentin-en-Yvelines** ass eng franséisch Universitéit am Departement Yvelines an der Regioun Île-de-France.

Si gouf den 22. Juli 1991 gegrënnt, andeems verschidde Beräicher vun aneren Universitéiten a Laboratoiren zesummegeluecht goufen. Dorënner waren eng Antenn vun der Fakultéit fir Droit, Ekonomie, Sproochen, Geeschtes- a Sozialwëssenschafte vun der Université Paris-Nanterre, déi 1985 gegrënnt gouf an eng Antenn vun der Université Pierre-et-Marie-Curie (1987).

Si hat 2016 e Budget vun 104 Milliounen Euro. Op hire fënnef Campussen (Versailles, Saint-Quentin-en-Yvelines, Mantes-en-Yvelines, Vélizy-Villacoublay/Rambouillet) mat ronn 20.000 Studente bitt si 200 Formatiounen un. 

## Um Spaweck
*  Université de Versailles-Saint-Quentin-en-Yvelines
Koronale Massenausworf

E **koronale Massenausworf**&nbsp;(CME), englesch *Coronal Mass Ejection*, ass eng Sonneneruptioun, bei där Plasma ausgestouss gëtt. Wann d'Auswierkungen op enger grousser Distanz vun der Sonn ënnersicht ginn, da schwätzt een och vun interplanetareschem koronale Massenausworf (engl.&nbsp;ICME).

D'Austrëttsplaze si meeschtens Sonneflecken, deenen hir Eruptiounen och als *Flares* (englesch: flare = hellt Liicht dat flackert) bezeechent gëtt. D'Plasma dat ausgestouss gëtt, besteet haaptsächlech aus Elektronen, Protonen an zu klengen Deeler aus Kären vu schwéier Elementer wéi Helium, Sauerstoff an Eisen. Warscheinlech verursaache Rekonnexioune vun de Magnéitfeldlinnen d'Eruptiounen.

D'Heefegkeet vu koronale Massenauswërf ass enk mat der Sonnenaktivitéit gekoppelt. Am Sonnefleckeminimum si se vill méi rar wéi am Sonnefleckemaximum an déi duerchschnëttlech Heefegkeet variéiert tëscht 0,5&nbsp; a 6&nbsp; Evenementer pro Dag. D'Verdeelung vun der Intensitéit follegt engem Skalegesetz.

## Afloss op d'Äerd
Déi puer Auswërf, déi tatsächlech an Direktioun d'Äerd zéien (vun der Sonn aus gekuckt huet d'Äerd e Wénkelduerchmiesser vun nëmme 17,6&nbsp;", ongeféier wéi e Nolekapp aus 10&nbsp;Meter Distanz), ginn als *geoeffektiv* bezeechent a beaflossen d'Magnetosphär an d'Ionosphär vun der Äerd. D'Magnetosphär gëtt op der Dag-Säit zesummegedréckt, an op der Nuecht-Säit verlängert sech de Schwäif. Dobäi gi grouss Quantitéiten Energie fräigesat, wat ë.&nbsp;a. zu opfällege Polarliichter féiert. D'Massenauswërf kënne Schied u Satellitte verursaachen an duerch déi vergréissert Elektronendicht an der Ionosphär Radiossendunge stéieren.

Am August&nbsp;2011 konnt mam STEREO-A fir d'éischt dat direkt Optreffe vun enger Plasmawollek op d'Äerd observéiert ginn. Mam Fuerschungssatellit TIMED goufen 2012 weider Erkenntnesser gewonnen.


Fichier:Mass eject.png|Koronale Massenausworf mat Flare
Fichier:171879main_LimbFlareJan12_lg.jpg|"Flamment Plasma"

Fichier:Magnificent CME Erupts on the Sun - August 31.jpg|De koronale Massenausworf vum 31. August 2012


## Kuckt och

* Weltraumwieder

## Literatur
* H. Kunow: *Coronal mass ejections.* Springer, Berlin 2006, ISBN 978-0-387-45086-5
* Kenneth Dere: *Coronal and stellar mass ejections.* Cambridge Univ. Press, Cambridge 2005, ISBN 0-521-85197-1

## Um Spaweck

* Sonnen-Sturm.info – Informatiounen an Noriichten iwwer aktuell Sonnestierm a koronal Massenauswërf
* The Solar Mass Ejection Imager
* Nasa Images
* FLARES & CMEs SOHO-Gallery
* S1-Sonnestuerm vum 7. Juni 2011 (Video)
* CME Arrival Time Prediction @ iNTEGRATED SPACE WEATHER ANALYSIS SYSTEM, gsfc.nasa.gov, gekuckt den 22. Januar 2012
* WSA-Enlil Solar Wind Prediction - CME based noaa.gov, gekuckt den 22. Januar 2012
Denkfabréck

**Denkfabrécken** oder **Think Tank** sinn am Allgemenge privat Strukturen déi onofhängeg vum Staat mat engem net lukrativen Zil Experte regruppéieren an Etüden a Propositiounen ausschaffen déi sech dacks op d'ëffentlech Politik oder d'Ekonomie bezéien.

## Um Spaweck
TIMED

D'Missioun **TIMED** (englesch: **''T**hermosphere **I**onosphere **M**esosphere **E**nergetics and **D**ynamics)* ass e Projet, fir d'Dynamik a besonnesch den Afloss vun der [[Sonn]] a vun de [[Mënsch]]en an der [[Mesosphär]] souwéi an der ënneschter [[Thermosphär]] vun der [[Atmosphär vun der Äerd|Äerdatmosphär]] z'ënnersichen.

De 660&nbsp;kg schwéiere Satellit gouf zesumme mam [[Jason (Satellit)|Jason 1]] u Bord vun enger [[Delta II|Delta-7920]]-Rakéit vun der *Vandenberg Air Force Base* a [[Kalifornien]] de [[7. Dezember]] [[2001]] gestart. D'Missioun war fir eng Dauer vun zwee Joer geplangt, gouf awer ëmmer nees verlängert, fir d'lescht am Oktober [[2010]] bis an d'Joer [[2014]]. De Projet gëtt vun der [[National Aeronautics and Space Administration|NASA]] finanzéiert a geleet, wougéint de Satellit vum *AP-Laboratoire* vun der *Johns Hopkins Universitéit* vu [[Baltimore]] am [[Maryland]] entworf a gebaut gouf.

== Kuckt och ==

* [[Lëscht vun onbemannte Raumfaartmissiounen]]

== Um Spaweck ==
*  [https://web.archive.org/web/20150316120034/http://www.timed.jhuapl.edu/WWW/index.php TIMED-Websäit]
*  [https://web.archive.org/web/20230304190355/http://www.timed.jhuapl.edu/WWW//common/content/pdfs/timed_factsheet.pdf Technesch Fiche] (PDF; 239&nbsp;kB)
*  [https://web.archive.org/web/20160113050414/http://www.timed.jhuapl.edu/WWW/common/content/pdfs/missionGuide.pdf *Missiouns Guide''] (PDF, 22 Säiten, 1 MB)
Biver (Familljennumm)

**Biver** ass e Familljennumm, deen entweeder, jee nodeem, op eng 10 Uertschaften zeréckgoe kann, dorënner Biwer, Béiweng oder Biewer bei Tréier, oder awer op mhd.-mfrk. *biver* (Biber) - deemno een, deen där Déiere fänkt - zeréckgefouert ka ginn.

1881 gouf et zu Lëtzebuerg 293 Leit mat deem Numm, 1930 waren et der 395 an 1981 der 372.

Leit mat deem Numm sinn oder waren:
* André Biver (1794-1878), lëtzebuergeschen Dokter;
* André Biver (1886-1957), franséischen Historiker;
* André Biver (1938-2025), lëtzebuergesche Politiker;
* Aude-Laurence Biver, franco-lëtzebuergesch Schauspillerin a Regisseurin;
* Bob Biver (1985), lëtzebuergesche Schileefer;
* Camille Biver (1881-1939), lëtzebuergeschen Industriellen.
* Camille Biver, lëtzebuergesche Politiker, President vum Benelux-Parlament;
* Ernest Biver (1829-1889), lëtzebuergesch-belschen Ingenieur a Grouwenhär, no deem d'Uertschaft Biver (Bouches-du-Rhône) genannt gouf;
* Gilles Biver (1992), lëtzebuergeschen Äishockeyspiller;
* Hector Biver (1823-1908), lëtzebuergeschen Ingenieur;
* Jean-Claude Biver (1949), lëtzebuergesch-schwäizeresche Manager;
* Jhemp Biver (1942), lëtzebuergesche Lokalhistoriker;
* Marc Biver (1951), lëtzebuergesche Manager;
* Nicolas Biver, franséischen Astronom;
* Olivier Biver (1997), lëtzebuergeschen Äishockeyspiller;
* Paul Biver (1886-1952), franséische Konschthistoriker;
* René Biver (1920-1983). lëtzebuergesche Vëlossportler.

## Soss
*[[Biwer a Biver]]* sinn d'Nimm vun *Dupond et Dupont* an der lëtzebuergescher Iwwersetzung vum Tintin sengen Aventuren.

## Kuckt och
* Biwer (Familljennumm), Biever
Ernest Biver

De Pierre **Ernest** Dominique **Biver**, gebuer den 29. Abrëll 1829 zu Lëtzebuerg, a gestuerwen den 9. Dezember 1889 zu Marseille, war e lëtzebuergesch-belschen  Offizéier an Industriellen. D'Uertschaft Biver an de Bouches-du-Rhône gouf no him genannt.

No enger Karriär vun e puer Joer an der belscher Arméi, wou e *[[Corps d'état major|Capitaine d'état major]]* war, gouf e mat 25 Joer Industriellen.

Hien huet an de Kuelegrouwen am Departement Bouches-du-Rhône nei Exploitatiounsmethoden agefouert, sou datt déi rentabel schaffe konnten.

Hie soll "*farouchement royaliste et clérical*" gewiescht sinn a wéi en Diktator iwwer seng Grouf kommandéiert hunn.

D'Uertschaft nieft der Grouf gouf no sengem Doud no him genannt.

Den Ernest Biver war de Brudder vum Hector Biver a säi Papp war den Dokter André Biver.

## Quell
* Des mines et des hommes op engem Blog.
Hotel Staar

Den **Hotel Staar** war en Hotel am Garer Quartier vun der Stad Lëtzebuerg. E louch op der Spëtzt vun der Aler an der Neier Avenue.

## Historesches
Do wou virdun den Hotel de la Gare stoung, hunn d'Gesëschter *Staar* 1904 vum Léon Suttor en neien Hotel opriichte gelooss, deen dunn hiren Numm gedroen huet.

Am Zweete Weltkrich war den Hotel rechtméisseg vun den Ierwen un d'Zivilverwaltung verkaaft ginn; bis zum Enn vum Krich war déi däitsch Police am Gebai ënnerbruecht. No der Befreiung ass d'Gebai beschlagnahmt ginn an et goufen eng Rei staatlech Büroen dran installéiert.

1968 ass d'Gebai vun der Spuerkeess kaaft ginn; de fréieren Hotel gouf 1970 ofgerappt an et gouf vum Architekt Paul Retter en neit Gebai opgeriicht.

## Gebai
Den Hotel Staar, op der Spëtzt vun den zwou Avenuen a mat senge ronnen Tierm zu béide Säiten, huet wéi eng Agangspaart an d'Stad gewierkt.

Zur Säit vun der Aler Avenue hat den Hotel uganks eng Veranda, déi awer wéinst dem Verkéier deen ëmmer méi zougeholl huet, 1934 vum Architekt Georges Traus als Restaurant ëmgebaut gouf.

Den Hotel Staar war ee vun de groussen Hotellen an der Stad an hat deemools schonn e Lift a privat Garagen. Den Hotel war och ekipéiert fir selwer elektresche Stroum ze maachen.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 201, Édition Maison Moderne, 2013, ISBN 978-99959-33-07-4
* Robert L. Philippart, „L'hôtellerie de la belle époque“ an ''Ons Stad'' Nr. 88/2008 (PDF), S. 22-29
* Blanche Weicherding-Goergen, „La Ville et son passé récent“ an ''Ons Stad'' Nr. 10/1982 (PDF), S. 10

## Biller

Luxembourg, Hotel Staar (vers 1920).jpeg


## Um Spaweck
Westafrikaneschen CFA-Frang

De **Westafrikaneschen CFA-Frang** (op franséisch *franc CFA* oder einfach *franc*, Wärungscode: *XUF*) ass d'Wärung vu sechs onofhängege Staaten a Westafrika: Benin, Burkina Faso, Côte d'Ivoire, Guinea-Bissau, Mali, Niger, Senegal an Togo.

CFA steet fir *Communauté Financière d'Afrique* oder *Communauté Financière Africaine*. E gëtt vun der Bank vun de Westafrikanesche Länner (BCEAO) zu Dakar fir d'Membere vun der Westafrikanescher Wirtschafts- a Wärungsunioun (UEMOA) reegelementéiert.

An Zentralafrika zirkuléiert den Zentralafrikaneschen CFA-Frang, eng aner Wärung, déi awer de selwechte Wäert wéi de Westafrikaneschen CFA-Frang huet.

## Um Spaweck
Hotel Walsheim

De **Walsheim** oder och nach **Anvers-Walsheim** war en Hotel vis-à-vis vun der Gare an der Stad Lëtzebuerg.

## Historesches
Den Hotel deen der Famill Christen gehéiert huet, hat 1938 12 Zëmmeren; um Rez-de-chaussée war den *Trois-Quatre*, e Café mat engem Danz- a Festsall.

D'Clientèle vum Hotel waren haaptsächlech Véihändler.

Eng Zäit laang gouf den Hotel ënner dem Numm ''Excelsior'' gefouert, dëst an Erënnerung un en Hotel mat deem Numm, deen ëm 1930 an der Neipperg-Strooss existéiert hat.

Méi spéit gouf den Hotelbetrib agestallt an de Walsheim bestoung just nach als Brasserie.

## Gebai
De Walsheim ass ëm 2010 ofgerappt gi fir duerch e Geschäfts- a Bürosgebai ersat ze ginn, dat vum Architektebüro *TetrArchitecture* geplangt gouf.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 210, Édition Maison Moderne, 2013, ISBN 978-99959-33-07-4
Biver (Bouches-du-Rhône)

**Biver** ass eng franséisch Uertschaft an der Gemeng Gardanne an der Regioun Provence-Alpes-Côte d'Azur am Departement Bouches-du-Rhône.

## Geschicht
D'Geschicht vu Biver ass un d'Kuelegrouf bei Gardanne gebonnen. Zënter dem Ufank vum 18. Joerhonnert gouf do Kuel exploitéiert, andeems hot an har Lächer gegruewe goufen, wou sou laang Kuel - meeschtens vu Kanner - ausgegruewe gouf, bis d'Grouf mat Waasser vollgelaf ass.

1854 huet den Ernest Biver, e jonken, lëtzebuergesch-belschen Ingenieur, d'Exploitatioun vun der Minn iwwerholl an nei Techniken agefouert, fir d'Kuel ze fërderen an dat Ganzt ze géréieren. No an no goung et wirtschaftlech mat der Géigend an d'Luucht. 1889 krut e gréng Luucht an d'Ënnerstëtzung vum Bauteministère, fir en Tunnel, d'Galerie de la Mer, vum *Puits Biver* a spéider vum *Puits Gérard* am Nopeschduerf Mimet, bis an d*'Madrague* de fréiere Fëschereihafe um *Cap Pinéde* zu Marseille gruewen ze loossen. Domat sollt d'Waasser, dat sech soss an de Kuelegrouwen ugesammelt hätt, bis an d'Mier, dat eng 14&nbsp;km wäit ewech ass, offléissen,. Deen Tunnel gouf awer eréischt en ettlech Joer no sengem Doud fäerdeg. En ass haut nach ëmmer a Betrib an d'Waasser aus de Grouwe gëtt an der Tëschenzäit benotzt fir e puer Datenzentre vun der Firma Interxion zu Marseille ze killen.

1891 huet de Biver nei Kuelegisementer fonnt, an den neien 275 m déiwe Pëtz gouf *Puits Biver* gedeeft. 1926 krut och d'Cité vun den Aarbechterhaiser säin Numm: Cité Biver. 1930 hunn do 2000 Leit an 265 Haiser an a 500 Wunnenge gewunnt.

1960 ware 45&nbsp;% vun den Awunner Italieener, 16,5&nbsp;% Fransousen, 12&nbsp;% Spuenier, 8&nbsp;% Polen, 8&nbsp;% Nordafrikaner, 7,5&nbsp;% Armeenier an 3&nbsp;% Tschechen. 1970 louch d'Bevëlkerungszuel bei ronn 3000.

2003 hunn d'Grouwen an der Provence zougemaach.
Gardanne

**Gardanne** ass eng franséisch Uertschaft a Gemeng an der Regioun Provence-Alpes-Côte d'Azur am Departement Bouches-du-Rhône.
Walsheim

Mat **Walsheim** kënne follgend Begrëffer gemengt sinn:

* De Walsheim, e fréieren Hotel an der Stad op der Gare.
* Walsheim, eng Gemeng a Rheinland-Pfalz.
* Walsheim, eng Uertschaft a fréier Gemeng am Saarland.
Hotel Kons

Den **Hotel Kons** war en Hotel vis-à-vis vun der Gare an der Stad Lëtzebuerg, um Eck vun der Garer Plaz an der Joseph-Junck-Strooss.

## Historesches
1873 huet den Hotelier Keiffer eent vun de bedeitendste Gebaier op der Garer Plaz baue gelooss, e Gebai dat och eent vun den éischte stengen Haiser am Garer Quartier war.

Hanner dem Hotel war e groussen Haff an deem d'Händler déi op de Maart koumen hir Päerd fräi konnte lafe loossen.

## Gebai
Ëm 1900 hat den Hotel Kons-Haas 22 Zëmmeren, e Café an e Restaurant. Hannert dem Hotel goufen et e puer Päerdsställ.

1910 gouf en zousätzleche Stack op d'Gebai drop gebaut an den Hotel gouf an *Grand Hôtel du Commerce* ëmgenannt.

Vun 1914 u war d'Gebai verlount, ier de Proprietär et dunn 1934 erëm selwer iwwerholl huet. 1937 huet hien et am modernistesche Stil nei baue gelooss; den Hotel hat duerno 100 Zëmmeren.

An de Krichsjore gouf den Hotel kommissaresch vun engem Tirouler weider gefouert bis d'Famill Kons en 1946 erëm selwer iwwerhuele konnt.

1957 gouf den Hotel du vum Nicolas Schmit-Noesen a Richtung vun der Joseph-Junck-Strooss vergréissert an hat duerno 160 Zëmmere mat private Buedzëmmeren. D'Gebai hat dunn och e Lift an huet zu de bedeitendsten Hotellen an der Stad gehéiert.

1973 ass den Hotel un eng däitsch Firma verkaf ginn déi en 1975 renovéiert huet; eng Rei Raim goufen dunn als Büroen ëmgebaut. Nodeems de ganze Komplex nach zweemol verkaf gouf, ass 1988 mam Hotelbetrib opgehale ginn.

D'Gebai gouf duerno no de Pläng vum Pierre Schumacher a Fiorenzo Cavallini an e Büros- a Wunngebai mat enger a Geschätsgalerie an engem ënnerierdesche Parking ëmgebaut; eng Rei Haiser an der Épernay- a Joseph-Junck-Strooss goufe mat agebonnen. D'Geschäftsgalerie ass 1991 opgaangen ier 2013 en neien Investisseur decidéiert huet, de ganze Komplex nees eng Kéier ze renovéiere resp. ofzerappen.

Den neie Wunn- Büros- a Geschäftskomplex gouf vum Architektebüro *m3architectes* geplangt.

## Um Spaweck

## Literatur
* Christian Aschman, Joanna Grodecki, Robert L. Philippart „Lëtzebuerg moderne: Liebeserklärung an die Hauptstadt“ Säit 213, Édition Maison Moderne, 2013, ISBN 978-99959-33-07-4
* Robert L. Philippart, „L'hôtellerie de la belle époque“ an ''Ons Stad'' Nr. 88/2008 (PDF), S. 22-29
Applied Physics Laboratory

Den **Applied Physics Laboratory** vun der Johns Hopkins Universitéit (Ofk. **APL**, **JHU/APL** oder **JHUAPL**) steet zu Laurel am US-Bundesstaat Maryland. Et ass en universitéitsnoe gemengnëtzege Fuerschungszentrum mat zirka 4.000 Leit Personal deen als technescht Institut fir den Department of Defense, d'NASA an anere Verwaltunge schafft.
 
Den APL ass éischter eng Fuerschungs- an Entwécklungsariichtung wéi e Léierinstitut vun der Johns Hopkins Universitéit. E gouf 1942 wärend dem Zweete Weltkrich vum Office of Scientific Research and Development mam Zweck gegrënnt, fir dat wëssenschaftlecht an ingenieurstechnescht Wëssen tëscht den Universitéiten notzbar ze maachen. Déi wichtegst Entwécklung vun där Phas war en zäitvariabelen Ofstandszünder, dee beim Erfolleg vun den Alliéierten eng wichteg Roll gespillt hat. Entgéint den Erwardunge gouf den APL net opgeléist, mä gouf op Wonsch vun der Regierung als ëffentlech Ariichtung weidergefouert an huet bei der Entwécklung vu Lenkwaffentechnik fir d'US Navy gehollef.

Méi wéi d'Hallschent vun den technesche Mataarbechter sinn Ingenieuren a 25&nbsp;% hunn en Ofschloss an Informatik oder Mathematik. Den APL mécht Programmer fir Grondlagen- an Uwendungsfuerschung, fir experimentell a fortgeschratten Entwécklung souwéi fir Tester a Systemintegratioun.

Tëscht 1965 an 1990 huet den APL de Pershing-Rakéiteprogramm mat technescher Ënnerstëtzung an Tester ënnerstëtzt, fir d'Leeschtungsfäegkeet an d'Liewensdauer ze verbesseren.

D'US Navy ass den Haaptclient. De Laboratoire schafft fir d'Missile Defense Agency, den Department of Homeland Security, verschidde Geheimdéngschter, d'Defense Advanced Research Projects Agency, an aner Verwaltungen. En ënnerstëtzt d'NASA mat senge Kentnesser an der Raumfaartwëssenschaft, mat Entwërf a Fabrikatioun vu Raumgefierer, a mat der Betreiung vu Raumfaartmissiounen. Weider Aarbechtsgebidder sinn d'Loftverteedegung, U-Bootsécherheet, Bekämpfung vun U-Booter, Tester vu strategesche Systemer, Informatiouns- an Uweissystemer, Sensorik, Informatiounsveraarbechtung a Raumfaartsystemer. Den APL huet en ettlech Satellitten a Raumsonde gebaut a bedriwwen, dorënner: TRANSIT Navigations System, NEAR, CONTOUR, Messenger, New Horizons a STEREO. Geplangt ass Solar Probe +.

Den Asteroid (132524) APL krut, no engem Laanschtfluch vun der New Horizons Raumsond, zu Éiere vum APL, him säin Numm.

## Kuckt och

## Um Spaweck
*  Offiziell Websäit
Hotel International (Stad Lëtzebuerg)

Den **Hotel International** oder och einfach „Inter“ genannt, war en Hotel vis-à-vis vun der Gare an der Stad Lëtzebuerg, op den Nummeren 20-22 vun der Garer Plaz.

## Historesches
Den Hotel ass 1904 vun der Famill Schimberg-Rennel gegrënnt ginn.

## Gebai
Dat ursprénglecht Gebai ass 1918 vum neie Proprietär M. Wagner ofgerappt a mat engem neie Gebai mat dräi Stäck ersat ginn.

1923 koum den Hotel an de Besëtz vun der Famill Klein-Wagner, déi den Hotel verlount huet.

No de Pläng vum Camille Blanc gouf den Hotel 1947 vergréissert; et goufen dunn 30 Zëmmeren op véier Stäck an e Restaurant mat 50 Plazen.

D'Gebai gouf 1960 nees ofgerappt fir op Basis vu Pläng vum Pierre Reuter als Hotel mat 60 Zëmmeren nei gebaut ze ginn.

Uganks vun den 1990er Joren huet déi nei Proprietärin Pia Kottmann den Hotel renovéiert fir en un déi neist Sécherheetsbestëmmungen unzepassen. 2004 huet d'Gebai du vum Architekt Romain Hoffmann eng gliese Fassad kritt.

Den Hotel hat am Joer 2015 ronn 70 Zëmmeren an e Restaurant „Am Inter“ um Rez-de-chaussée.

Am Joer 2022 ass d'Gebai ofgerappt ginn.

## Literatur
* Christian Aschman, Joanna Grodecki, Robert L. Philippart „Lëtzebuerg moderne: Liebeserklärung an die Hauptstadt“ Säit 213, Édition Maison Moderne, 2013, ISBN 978-99959-33-07-4
* Robert L. Philippart, „L'hôtellerie de la belle époque“ an ''Ons Stad'' Nr. 88/2008 (PDF), S. 22-29

## Um Spaweck
Miranda (Film 1948)

**Miranda** ass e brittesche Film vum Ken Annakin aus dem Joer 1948. 
## Ëm wat geet et am Film?
De Paul Martin fëscht am Cornwall an engem Séi. Wéi hie seng Angel aus dem Waasser zitt, hat hie kee Fësch mä eng Mierjoffer, hallef Mënsch an hallef Fësch, um Krop...
## Um Spaweck
* De Film op Allmovie
Fantômas (Film 1947)

**Fantômas** ass e franséische Film vum Jean Sacha aus dem Joer 1947 no engem Roman vum Marcel Allain. 
## Ëm wat geet et am Film?
Nodeems de Fantômas länger Zäit verschwonne war, daucht hien erëm op fir d'Bestietnes vu senger Duechter Hélène mam Journalist Fandor ze verhënneren. Hie stellt och en Ultimatum a fuerdert Gold am Wäert eng Milliard Frange soss géifen eng Millioun Paräisser stierwen. De Fandor an den Inspekter Juve versichen de Fantômas ze fannen…
NGC 577

Den **NGC 577** = **NGC 580** ass eng 13&nbsp;mag hell Spiralgalaxie vum Hubble-Typ (R)SB(r)a pec am Stärebild Cetus. Si ass ronn 275 Millioune Liichtjoer vun eisem Sonnesystem ewech an huet en Duerchmiesser vun zirka 150.000 Liichtjoer. Den Objet ass en Deel vum Galaxiekoup Abell 194.

Si gouf den 23. Oktober 1867 vum Aaron Skinner entdeckt a spéider als NGC 577 notéiert. De 14. August 1877 gouf si onofhängeg vum Wilhelm Tempel entdeckt, wat spéider zu der zweeter Katalogiséierung *NGC&nbsp;580* gefouert hat.

## Kuckt och
Naval Research Laboratory

Den **US Naval Research Laboratory (NRL)** ass de kollektive Fuerschungslaboratoire fir d'United States Navy a fir de United States Marine Corps. E bedreift e breede Programm vu wëssenschaftlecher Fuerschung an Entwécklung. Den NRL besteet zënter 1923 a gouf op e Virschlag vum Thomas Alva Edison als Departement ënner dem Office of Naval Research gegrënnt (*The Government should maintain a great research laboratory. ... In this could be developed ... all the technique of military and naval progression without any vast expense.*).

D'Errongeschafte vum NRL iwwerdecken e wäit Gebitt. Et geet iwwer d'Entwécklung vum Röntgen mat Gammastralen bis zum *Large Angle and Spectrometric Coronagraph Experiment* (LASCO) an dem *Dragon Eye* (e Fligersensorsystem). De Laboratoire hat 1939 en nukleart U-boot geplangt an huet an de spéidere 1950er Joren en iwwerhorizontaalt Radarsystem entwéckelt. Kierzlech goufen och d'Detailer iwwer de Graf I, ee vun den éischten Opklärungssatellitte fräiginn.

Zwéi Mataarbechter vum NRL, den Herbert A. Hauptman an de Jerome Karle, goufen 1985 fir hir Aarbecht an der molekularer Strukturanalys mam Nobelpräis fir Chimie ausgezeechent.

Vill vun de Laboratoiresprojete ginn no enger gewësser Zäit ëffentlech gebraucht, ouni datt vun der Ofstamung Notiz geholl gëtt. E Beispill ass dat sougenannt Onion Routing.

E puer vun den aktuellen Aarbechtsgebidder schléisse Plasmaphysik, Materialwëssenschaften an elektronesch Krichsféierung mat an.

## Um Spaweck

* Homepage vum US Naval Research Laboratory
The Final Countdown (Film 1980)

**The Final Countdown** ass en US-amerikanesche Film vum Don Taylor aus dem Joer 1980. 
## Ëm wat geet et am Film?
Duerch eng mysteriéis Zäitrees gëtt den US-amerikanesche Fligerdréier Nimitz am Joer 1980 an d'Joer 1941 versat, just virum japaneschen Ugrëff op Peal Harbor. De Kapitän vun der Nimitz decidéiert mat sengem moderne Schëff anzegräifen a sou d'Geschicht nei ze schreiwen.Awer säi Schëff gëtt virum Kontakt mat de Japaner erëm an d'Joer 1980 zeréck versat.
## Um Spaweck
* Kritik vum Roger Ebert
* de Film op Out Now
Winged Skull

**Winged Skull** oder **Winged Skull Records** war e Lëtzebuerger Musekslabel deen am Joer 2000 vum Giordano Bruno a vum Damiano Nigro als Punkkollektiv gegrënnt gouf. Den éischte Concert gouf de 5. Februar 2000 gespillt. Zwee Joer méi spéit ass aus dem Kollektiv e richtege Label ginn, deen d'Zil hat jonk Kënschtler ze produzéieren an ze promouvéieren. Winged Skull huet iwwer 40 Produktiounen aus Lëtzebuerg an Europa verëffentlecht, vun deene bis 2011 iwwer 15.000 physesch Kopien an Dausende vu legalen Downloade verkaaft goufen. En anere Volet vun der Aarbecht vum Label war et, de Gruppen ze hëllefe Concertstouren ze buchen a Promotiounsmaterial auszeschaffen.

Obwuel den Ursprong vu Winged Skull an der Punkzeen läit, hu Gruppen aus ville verschiddene Museksstiler um Label verëffentlecht. Zu de lëtzebuergesche Kënschtler mat Albume bei Winged Skull zielen The Last Millennium Suckers, Kitshickers, Holy National Victims, Broken Stars, Communicaution, Allela Boyz an Cico.

Den europäesche Labelcode vu Winged Skull ass *LC 06260*.

Den Numm bedeit op Englesch "Doudekapp mat Flilleken". De Labellogo ass en Doudekapp iwwer zwee Bee mat Flilleken op Héicht vun den Hëften, riets donieft steet den Numm vum Label.
(357439) 2004 BL86

Den **(357439) 2004 BL<sub>86</sub>** ass en Asteroid vun zirka&nbsp;440–1000&nbsp;m Gréisst. Seng Bunn bréngt hien de 26. Januar 2015 um 16:20 UTC bis op eng Distanz vu ronn 1 Millioun km un d'Äerd erun. Nach ni war en Asteroid, vun där Gréisst (0,440–1,000&nbsp;km), sou no bei d'Äerd komm wéi den 2004 BL86.
Hie gouf den 30. Januar 2004 am Kader vum Projet fir d'Himmelsiwwerwaachung (LINEAR) entdeckt.

An der Nuecht vum 26. op de 27. Januar 2015 hat den Asteroid eng visuell Magnitude vun 9,0&nbsp;mag kritt an hat tëscht 4:00 a 5:00 Auer UTC de Stärekoup (M44) Praesepe passéiert.

## Kuckt och

* Lëscht vun den Asteroiden

## Um Spaweck
* Orbital simulation vum JPL (Java) / Ephemeris
* Sky & Telescopes B/W finder chart
Dr. Jekyll and Mr. Hyde (Film 1941)

**Dr. Jekyll and Mr. Hyde** ass en US-amerikanesche Film vum Victor Fleming aus dem Joer 1941 no engem Roman vum Robert Louis Stevenson. 
## Ëm wat geet et am Film?
Den Dr. Jekyll ass op der Sich no engem Mëttel dat dat Gutt an dat Béist am Mënsch trenne kann. Nodeems hie mengt dat Mëttel fonnt ze hunn, hëlt hien et an, an hie verwandelt sech an de béise Mr. Hyde…

## Um Spaweck

* Kritik vum Film op Filmzentrale
NGC 582

Den **NGC 582** ass eng 13&nbsp;mag. hell Balkespiralgalaxie vum Hubble-Typ SBb am Stärebild Triangulum.

Si gouf den 9. August 1863 vum Heinrich Louis d'Arrest entdeckt.

## Kuckt och
Das Testament des Dr. Mabuse (Film 1933)

** Das Testament des Dr. Mabuse** ass en däitsche Film vum Fritz Lang aus dem Joer 1933 no engem Buch vum Norbert Jacques. 
## Ëm wat geet et am Film?
De berüümte Verbriecher Dr. Mabuse ass an enger Nerveklinik agespaart. Do schreift hie stänneg Muerd- an Terrorpläng op, déi vun enger Verbriecherorganisatioun ausgefouert ginn, ouni datt de Mabuse Kontakt mat der Organisatioun huet…

### Soss
Kuckt och *[[Le testament du Dr. Mabuse (Film 1933)|Le testament du Dr. Mabuse]]* déi franséisch Versioun vum Film och vum Fritz Lang déi gläichzäiteg mat der däitscher Fassung *Das Testament des Dr. Mabuse* gedréint gouf awer mat franséische Schauspiller a verschiddene Rollen.

## Um Spaweck
*Kritik vum Film op Filmzentrale
*De Film op Filmportal 
*De Film Das Testament des Doktor Mabuse
Le testament du Dr. Mabuse (Film 1933)

**Le testament du Dr. Mabuse** ass en däitsch-franséische Film vum Fritz Lang aus dem Joer 1933 no Personnagë vum Norbert Jacques. Déi franséisch Fassung vum Lang sengem Film ass gläichzäiteg mat der däitscher Fassung *[[Das Testament des Dr. Mabuse (Film 1933)|Das Testament des Dr. Mabuse]]* gedréint ginn.
## Ëm wat geet et am Film?
De berüümte Verbriecher Dr. Mabuse ass an enger Nerveklinik agespaart. Do schreift hie stänneg Muerd- an Terrorpläng op, déi vun enger Verbriecherorganisatioun ausgefouert ginn, ouni datt de Mabuse a Kontakt mat der Organisatioun ass…
Das Testament des Dr. Mabuse (Film 1962)

**Das Testament des Dr. Mabuse** ass en däitsche Film vum Werner Klingler aus dem Joer 1962 no engem Buch vum Norbert Jacques.

De Film ass e Remake vum Fritz Lang sengem Film *[[Das Testament des Dr. Mabuse (Film 1933)|Das Testament des Dr. Mabuse]]* aus dem Joer 1933.
## Ëm wat geet et am Film?
De berüümte Verbriecher Dr. Mabuse (Wolfgang Preiss) ass an enger Nerveklinik agespaart. Vun do aus dirigéiert hien d'Gangsterband vum Mortimer (Charles Regnier). Den Inspekter Lohman (Gert Fröbe) verdächtegt de Mabuse als Kapp vum Mortimer senger Band.
## Um Spaweck
* De Film op Filmportal
When Worlds Collide (Film 1951)

**When Worlds Collide** ass en US-amerikanesche Science-Fictionfilm vum Regisseur Rudolph Maté aus dem Joer 1951 no engem Roman vum Edwin Balmer a Philip Wylie.
## Ëm wat geet et am Film?
No Berechnunge vun engem Wëssenschaftler beweegt de Planéit Bellus sech mat grousser Vitess op d'Äerd zou, déi hien alle Berechnungen no komplett zerstéiere wäert. Eng Grupp vu 40 Leit verléisst de Planet Äerd mat enger grousser Rakéit a versicht de Satellit Zyra vum Planéit Bellus z'erreechen, op deem ongeféier déi selwecht Atmosphär wéi op der Äerd soll sinn.

## Um Spaweck
* De Film op DVDsavant
Taxe sur la valeur ajoutée

D**'Taxe sur la valeur ajoutée**, besser bekannt ënner dem Kierzel **TVA,** ass eng indirekt Steier, déi um Verbrauch vu Wueren an Déngschtleeschtungen opgehuewe gëtt.

Zu Lëtzebuerg ass déi gesetzlech Grondlag d'Gesetz vum 12. Februar 1979, mat sengen Ännerungen dono.

Et gëtt véier verschidden Tauxen (a Klameren d'Héicht zënter dem 1.1.2015):
* den normalen Taux (17 %)
* en Taux intermédiaire (14 %) op Wäin ënner 13%, Wäschmëttel, asw. 
* de reduzéierten Taux (8 %) op Stroum a Gas, Fënsterbotzen, asw.
* de superreduzéierten Taux (3 %) op Liewensmëttel, Kannergezei, Bicher, asw.

Bannent der EU gëtt et Minimal- a Maximaltauxen, op déi sech d'Memberstaaten eens goufen, mä do dertëscht kann all Staat selwer festleeën, wéi héich d'TVA soll sinn.
Kazimierz Kordylewski

De **Kazimierz Kordylewski**, gebuer den 11. Oktober 1903 zu Poznań, a gestuerwen den 11. Mäerz 1981 zu Kraków, war e polneschen Astronom.

De Kordylewski hat 1956 vum Observatoire um Bierg Kasprowy Wierch aus, op de Lagrange-Punkte vum Äerd&nbsp;-&nbsp;Moundsystem, liichtschwaach Formatiounen aus Gas a Stëbs entdeckt, déi haut als Wolleke vum Kordylewski bezeechent ginn. Hir tatsächlech Existenz ass allerdéngs bis haut net sécher.

De Kordylewski hat op der Adam-Mickiewicz-Universitéit Poznań an op der Jagiellonen-Universitéit studéiert an hat am Joer 1932 promovéiert.

## Kuckt och

## Um Spaweck
*  Publikatioune vum K. Kordylewski am Astrophysics Data System
*  Eng Säit iwwer de K. Kordylewski
*  Websäit iwwer de K. Kordylewski
NGC 600

Den **NSG 600** ass eng 12&nbsp;mag hell Spiralgalaxie vum morphologeschen Typ (R')SB(rs)d am Stärebild Cetus.

Den 10. September 1785 gouf d'Galaxie vum Astronom Wilhelm Herschel entdeckt.

## Kuckt och
Mairead Corrigan

D**'Mairead Corrigan-Maguire**, gebuer de 27. Januar 1944 zu Belfast an Nordirland ass eng brittesch Friddensaktivistin.

Nodeems Familljemembere vun hir zoufälleg an eng Schéisserei tëscht der Arméi an der IRA gerode waren an dobäi ëmkomm sinn, huet si, zesumme mat der Betty Williams d*'[[Community of Peace People]]* gegrënnt, eng nordiresch Friddensbeweegung, déi doruechter *Peace ralleys* organiséiert hunn, wou Honnertdausende vu Mënschen zesummekoumen. Dofir kruten déi zwou 1976 de Friddensnobelpräis.

An de Joren duerno huet si sech weiderhi fir Gewaltlosegkeet agesat. Si war aktiv an der irescher Ökumeenescher Beweegung, an huet sech och international fir Friddensprojeten agesat, wéi fir d'Fräiloosse vun der burmesescher Politikerin Aung San Suu Kyi oder fir eng Léisung am israeelesch-palestinesesche Konflikt.

## Literatur
* Mairead Corrigan-Maguire: *The Vision of Peace: Faith and Hope in Northern Ireland.* 1999, ISBN 1-57075-251-6.
* Ciaran McKeown: *The Passion of Peace.* Blackstaff Press, Belfast 1984, ISBN 0-85640-325-3.
* Richard Deutsch: *Mairead Corrigan, Betty Williams. Two Women Who Ignored Danger in Campaigning for Peace in Northern Ireland.* Woodbury, N.Y. 1977, ISBN 0-8120-5268-4.
* Sarah Boucher, Bettina Ling, Charlotte Bunch: *Máiread Corrigan and Betty Williams: Making Peace in Northern Ireland.* 1994. (Kannerbuch)

## Kuckt och
*Lëscht vun de Friddensnobelpräislaureaten

## Um Spaweck
NGC 666

Den **NGC 666** ass eng 13&nbsp;mag hell Spiralgalaxie am Stärebild Triangulum.

Si gouf den 22. November 1883 vum Édouard Stephan entdeckt.

## Kuckt och

## Um Spaweck
* NGC 666 op spider.seds.org
* NGC 666 op WikiSky
Demis Roussos

Den **Demis Roussos**, mat vollem Numm *Artemios Ventouris Roussos* (gr.: Αρτέμιος Βεντούρης Ρούσος), gebuer de 15. Juni 1946 zu Alexandria an Egypten, a gestuerwen de 25. Januar 2015 zu Athen, war e griichesche Sänger, dee virun allem an den 1970er an 1980er Jore Succcès mat Lidder op Englesch, Franséisch an Däitsch hat.

1968 huet hie mam Vangelis d'Band Aphrodite's Child gegrënnt. Ufank vun den 1970er Joren huet hien ugefaangen, Soloopnamen ze publizéieren. Zu senge bekanntsten Titelen zielt *Goodbye, My Love, Goodbye* oder *Forever and Ever* (béid 1973).

## Discographie
### Albumen

* *Fire and Ice*, 1971
* *On the Greek Side of My Mind*, 1971
* *Forever and Ever*, 1973
* *Auf Wiederseh'n*, 1974
* *My Only Fascination*, 1974
* *Χριστουγεννιάτικα Τραγούδια Με Τους …* , 1974
* *Souvenirs*, 1975
* *Happy to Be …*, 1976
* *The Demis Roussos Magic*, 1976
* *Kyrila – Insel der Träume*, 1976
* *Die Bouzouki, die Nacht und der Wein*, 1976
* *Ainsi soit-il*, 1977
* *La Bible* , 1977
* *Demis Roussos*, 1978
* *We Five Featuring Demis Roussos* 
* *Universum*, 1979
* *Universum – Cantado en español*, 1979
* *Man of the World*, 1979
* *Attitudes*, 1982
* *Demis*, 1982
* *Attitudes*, 1983
* *Reflection*, 1984
* *Senza tempo*, 1985
* *Greater Love*, 1986
* *Roussos Live! Demis Roussos in Concert*, 1986
* *Glory – The Christmas Album*, 1987
* *Time*, 1988
* *Le grec*, 1988
* *Voice and Vision*, 1989
* *The Very Best of Demis Roussos* 1991
* *Too Many Dreams* , 1993
* *Immortel*, 1997
* *HitStory*, 2000
* *Les inoubliables de Demis Roussos* , 1995
* *Adagio*, 2000
* *Auf meinen Wegen*, 2000
* *Mp3 Collection, 192kbps*, 2002
* *Christmas with Demis Roussos*, 2003
* *Live in Brazil*, 2006
* *Morning Has Broken*, 2008
* *Demis*, 2009

## Um Spaweck
Alexis Tsipras

Den **Alexis Tsipras** (gr.: Αλέξης Τσίπρας), gebuer den 28. Juli 1974 zu Athen, ass e griichesche Politiker (Syriza). Hie war vum 26. Januar 2015 bis de 7. Juli 2019 Premierminister vu Griicheland.

2006 gouf hien an de Gemengerot vun Athen gewielt. Zënter 2008 ass hie President vun der lénkser Partei Syriza, an zënter 2010 Vizepresident vun der Europäescher Lénkspartei.

Seng Partei, mat him als Spëtzekandidat, krut bei de virgezunnene Parlamentswale vum 25. Januar 2015 déi meescht Stëmmen. Am Walkampf hat den Tsipras sech dofir agesat, datt d'Spuerpolitik, zu där Griicheland sech verflicht hat, fir weider Sue geléint ze kréien, misst gelabbert ginn. An der Regierung huet hien awer eng jett Waasser a säi Wäi misse schëdden, wat dozou gefouert huet, datt seng Partei bei de virgezunnene Parlamentswalen zu Gonschte vun der Nea Dimokratia u stëmme verleuer huet, an de Kyriakos Mitsotakis neie Premierminsiter gouf.

## Um Spaweck